钦定古今图书集成/理学汇编/学行典/第053卷 > 张子理窟 > 《五常》
## 钦定古今图书集成/理学汇编/学行典/第053卷 > 张子理窟 > 《五常》

仁，不得义则不行，不得礼则不立，不得智则不知，不
得信则不能守，此致一之道也。　大抵人能洪道，举
一字无不透彻。如义者，谓合宜也。以合宜推之，仁礼
信皆合宜之事，惟智则最处先，不智则不知，不知则
安能为？故要知及之，仁能守之。仁道至大，但随人所
取如何。学者之仁如此更进，则又至圣人之仁，皆可
言仁。有能一日用其力于仁，犹可谓之仁。又如不穿
窬已为义，“精义入神”，亦是义。只在人所洪。